Don

Don er ei elv i Russland. Den er 1 980 km lang og er Europas femte lengste elv.

Elvens kilder ligger ved byen Tula sør for Moskva og munner ut i Azovhavet, ved nordre del av Svartehavet. Don er en viktig transportvei og forbundet med Volga gjennom Volga-Donkanalen. Den har også flere bielver, den viktigste er Donets som forbinder Don med den viktige industriregionen Donbas. Den største byen langs elva er Rostov-na-Donu («Rostov ved Don»).

Navn
Ifølge Snorre Sturlason i Ynglingesaga i Den yngre Edda ble elva Tanais tidligere kalt Tanakvisl eller Vanakvisl; området rundt ble følgelig kalt «Vanaland» eller «Vanaheim».Sturlason, Snorre: «Snorres kongesagaer». Oversatt av Anne Holtsmark og Didrik Arup Seip. Stavanger (1975), Gyldendal. s. 3.

 Historie 
Grekerne kalte Don for Tanais, det er også navnet på en by ved elva. De opprinnelige skytiske og sarmatiske nomadefolkene snakket forskjellige iranske språk, og det var de som ga elva sitt nåværende navn. I antikken var det en del geografer, blant annet Strabon,  som forsto Don som den nordlige grensen mellom Europa og Asia.Davies, Norman (1997): Europe: A History. ISBN 0-7126-6633-8. s. 8.Strabon: Geographica 11.1.1, 11.1.5 Også Snorre Sturlason plasserer grensen mellom Asia og Europa i Tanais. I dag anses Uralfjellene som den naturlige grensen.

 Referanser 

 Eksterne lenker 

 «Don» hos GEOnet Names Server


Kategori:Elver i Lipetsk oblast
Kategori:Elver i Rostov oblast
Kategori:Elver i Tula oblast
Kategori:Elver i Volgograd oblast
Kategori:Elver i Voronezj oblast